钦定古今图书集成/明伦汇编/皇极典/第218卷 > 康熙五十二年
## 钦定古今图书集成/明伦汇编/皇极典/第218卷 > 康熙五十二年

《万寿盛典初集》。康熙五十二年三月初七日，巡抚偏

沅等处地方、提督军务、兼理粮饷、都察院右副都御史〈臣。〉潘宗洛《谨》。

题为《恭报微》〈臣。〉“亲率属员士民”赴岳庆祝。

万寿起程日期。仰祈

睿鉴事。恭遇我

皇上六旬万寿良辰。海内臣庶受

恩既久，颂祷愈殷。值此化日舒长，苍生乐业。《湖南百》

姓，扶老携幼，捧香朝岳。愿我

《皇上万万岁》络绎在途，嵩呼动地。至于土司苗猺，爱

戴真诚闻亦赴岳庆祝。〈臣。〉谨于本月初七日由长沙起程，前诣南岳庙，斋戒竭诚，率属员士民登《祝融》最高之峰，祈

圣主无疆之寿。《亿万生灵众》愿。佥同山川神祇。昭假

《协应》神人既和，天休滋至。我

皇上承受

“皇天上帝。眷顾景命。永与乾象同长，坤仪并久。”此乃自

然之理，必得之符也。〈臣。〉同城司道等官除委令按察使。〈臣〉《王朝恩》率《地方文武官员》、仍在《长沙城内醮坛行礼》外。其布政使、〈臣〉阿《琳驿》盐粮道副使。〈臣〉侯恽俱随。〈臣〉前诣岳庙行礼。所有微〈臣〉赴岳庆祝。

万寿起程日期。理合题报。谨具题

知。四月初六日奉。

旨：“该部知道。”

初七日，“巡抚四川等处地方提督军务，兼理粮饷都察院右副都御史。”〈臣。〉年羹尧：谨

题为《恭报微》〈臣。〉躬诣峨嵋。仰祝

圣寿事。钦惟我

《皇上》。

化洽虞琴

瑞征禹范

播仁风于八表，已绵历服无疆。

沛惠雨于九州。更纪太平有象廑五十二载之宵。

衣旰食

《景命方申》卜百千，万世之“日升月恒。”

天年周甲，欢腾近甸，童叟共乐夫康衢庆溢荒陬。臣

庶如游乎蓬岛。福随川至，愿切山呼。〈臣。〉谨于三月初七日，会同提〈臣〉康泰学。〈臣〉王《诰率》同布政使：〈臣〉宋致《按察使》。〈臣〉《沙木哈》《松茂道》：〈臣〉佟世禄永宁道。〈臣〉李我郊等。躬诣峨嵋山伏虎寺、卧云庵两处。择于本月十二日各建道场七昼夜。恭祝

《万寿》。履三巴之胜境。春满祇林。诵千佛之名经，香流

“《贝叶》。山农志喜，咸瞻南极之辉。野老兴歌，竞奏西池之曲。” 伏愿

昌期叶运

宝箓呈符，松柏冈陵。窃俯躬以著颂，

圣神文武，敢骧首以扬休。所有微〈臣〉起程日期。理合。

具

题伏乞

皇上睿鉴施行。四月初六日奉

旨：“该部知道。”

初八日，宗人府奏“请”

皇上六旬大庆。诸王大臣进贡饽饽桌子二百张饭。

桌子二百张奉

旨。

皇太后所用桌面、朕所用桌面、并内里所用桌、俱交内

“饭房备办诸王大臣所进饽饽桌子、饭桌子，俱不必过二百张。” 十七日朕进早膳后进城，欲赏沿途各省耆庶人等。赏赐之时，著派出大人侍卫监看。诸王亦各派出所属才干护卫官员监看赏赐。

初八日，镇守湖广襄阳等处地方总兵官、都督同知、世袭二等阿达哈哈番。〈臣。〉高其位《谨》。

题为《恭报微》〈臣。〉敬赴《武当庆祝》。

圣寿万年事。钦惟我

皇上德合乾坤，道隆尧舜。兹逢三月十八日，恭遇皇上六旬正诞。〈臣〉虔诚斋沐。谨择于三月初八日、自

谷城县起程，躬诣武当启建醮坛，率同官弁兵丁至诚叩祝

“圣寿绵长”所有微。〈臣〉起程日期，理合恭疏题报以
闻。四月十一日奉

旨：“该部知道。”

初九日，“巡抚河南等处地方、提督军务，兼理河道兵部右侍郎兼都察院右副都御史。”〈臣。〉《鹿祐》，《谨》。

题为《恭报微》〈臣。〉《赴嵩叩祝》：

圣寿无疆事。钦惟我

《皇上》。

《乾坤合德》，“开天长地久” 之昌期。

圣智超伦综帝德王功之盛业。“仁民爱物尽《携兆》。”

姓纳春台。航海梯山，咸仰众星拱北极。濊泽诞敷于四海，讴歌普遍于两河。兹值

《枢星绕电》之辰，正逢

甲子方周之岁，神人胥庆，率土欢腾，理宜恭设醮。

坛以迓

“景福敬詹三月初一日穀旦，就嵩山中岳庙设坛”，延

请僧道启建祐

圣延龄道场。〈臣〉“因在闱监临，先委署河南府事。”开封

府南河同知。〈臣。〉武登科盐捕同知。〈臣〉吴元锦暂司斋事，虔诚叩祝。今于三月初六日揭晓，场务甫竣。〈臣〉于初八日，率同布政使。〈臣〉李苾按察使。〈臣〉张伯琮，驰赴嵩山，斋宿醮坛，稽首焚香，与民同庆，《伏愿》：

皇躬永固。

帝德弥昌。同日月之升恒。“九如常歌《天保》。”并山川之

悠久

万岁时，听嵩呼。所有微〈臣〉赴岳恭祝：

万寿无疆日期、理合恭疏具

题伏乞

睿鉴施行。四月初六日、奉

旨：“该部知道。”

十一日大学士传

上谕：“各省绅士耆民为祝万寿，来京者甚众，恐礼部”

临期想不到，尔等即预为传知废官、举人、监生、生员、耆老、百姓，于午门端门外，一路指引。

行礼之处。倘行礼少有参差不齐。不必苛求。

礼部谨奏为请

旨事。今岁恭逢

圣主六旬大庆，各省绅衿士庶耆老并在京举贡生

监。耆老兵民等，欢忭鼓舞，均欲

《大庆》行礼者不可胜数。若不预行。指与伊等行礼处。

恐参差不一。相应于十八日令在。

午门前仪仗末。行礼人多分在

端门外行礼“再多” 复分在。

“天安门外行礼”、酌量派〈臣。〉部官、鸿胪寺官指引行。

礼可也为此谨

奏

十一日，提督山东等处学政、右春坊右中允兼翰林院编修。〈臣。〉陈《恂谨》。

题为恭逢

“万寿、共效嵩呼、敬达舆情、以伸下悃”事：据《青州府属》

文武生员高延龄等呈称：“延龄等生际唐虞、身居学校，蒙我”

皇上德隆覆载，寿考作《人屡》。

颁广额之“弘恩。”复

赐开科之旷典。频年赈贷寒儒，共被春温。今岁蠲租

下士咸登仁寿荷

“生成于沦肌浃髓。”安诵读于

“舜日尧天。”兹于五十二年。恭逢

“圣诞昌期，万年有祜。伏惟沂山东镇，素称灵异。”兹闻

设坛建醮，深惬舆情。阖郡诸生，佥愿随行拜舞，共效

“无疆之祝，伏乞转达。”等情到〈臣〉钦惟我

皇上治懋勋华，德敷宇宙。揆文奋武，《集千八百国》之

共球。“平地成天。绵亿万斯年” 之历筭。恭遇

圣寿六旬，甲子初周，《普天同庆》。〈臣〉驻札青州境内、《沂》。

山即系东镇，东方之镇，于五行属木，木号长生；于四序为春，春司发育。《沂山》列在东方。

圣诞，正当春月。〈臣〉谨择于三月十二日为始，虔祝《九》

《日颂》宝箓以比南山，望瑶光而瞻北斗。青阳日丽，长施出震之功。紫极流辉，懋集乘干之福。自今伊始，年年庆

万寿于昇平。以莫不增。岁岁进九如于天保。今据阖

郡士子数百馀人、踊跃呼嵩，情词恳挚，不敢壅于

上闻。为此、谨

题。“四月初一日奉。”

十一日，镇守山东全省等处地方总兵官、左都督。〈臣。〉李雄《谨》。

题为《恭报微》〈臣。〉率同兵民，共赴蓬莱仙阁。恭祝

“圣寿无疆”事。钦惟我

皇上宵衣旰食、膺图方五十二载。禄位名寿。锡祚自

亿万千年。〈臣。〉自莅任来，向年恭值

皇上万寿、俱同文武官弁、在本城内万寿宫敬设

龙亭启坛，建醮三昼夜，序班行礼恭祝：

“圣寿。”兹五十二年三月十八日，欣遇

“皇上六旬大庆，正率土欢腾普天胥庆”之时。据《登州》

府耆老兵民王嘉玉等。又据〈臣。〉标中右水师营马步兵丁王永年等呈称、今遇

“皇上六旬圣诞、请启坛建醮。”恭祝

《圣寿万年》连名具呈前来惟是万寿宫，规模基趾窄。

狭，今阖城内外兵民纷纷云集，人多地狭，不足以肃观瞻，谨择登州府水城之蓬莱阁〈臣。〉同本城文武官弁暨百姓兵丁，于十三日启建《佑

圣延龄》道场九昼夜，瞻海山而祝遐筭。

“天庥永懋，望日月”以呼“万年。”

“帝道弥昌。”缘系兵民公祝，欢跃舆情。〈臣〉不敢壅于
上闻。理合具题。谨具题。

知。四月初二日奉。

旨：“该部知道。”

十一日，巡抚《江西》等处地方兼理军务都察院“右副都御史”，加三级。〈臣。〉佟国《勷》《谨》。

奏“为。谨报”微〈臣。〉赴庐山进香日期。恭祝

圣寿无疆事。钦惟我

《皇上》。

睿知聪明

圣神文武

《盛德合乾坤》而广运，荡荡难名。

大业，超今古以遐昭。巍巍莫并，

“宵衣旰食” ，五十二载，正遇昌期。

端拱垂裳。亿万斯年。长绵福祚。际此

尧天舜日欣逢

电绕龙飞普天沐

帝泽之深。共效三多。封祝微。〈臣〉荷。

君恩之渥倍切。

《万寿嵩呼》。兹惟南康府星子县庐山高与天齐名标

江右奉

宸章之璀璨。寺额

特赐《秀峰颂》。

圣寿之光。华石号旧呼“华盖。”五老峰连，庆云岫捧出。

《五色祥光。白鹿洞接欢喜岩》浮来千重紫气。春和景媚，瞻灵岳万古之休征。“日升月恒逢”

圣人六旬之“大庆。”〈臣〉文闱事竣、颂祝心虔、谨择于《二》

月十二日自省起行，恭诣“庐山秀峰寺” 占吉，十三日启建祝

圣《延龄道场》九昼夜。斋戒醮坛，叩首焚香，与民共庆。

伏愿

乾行弥健

坤厚永贞

天禄重申，仙历循环于甲子。

寿杯长捧，仙灵拱极于春秋。以莫不增《亦孔》之固。则
一人有庆。九州万国。处处颂有道之长。而

“天子万年，白叟黄童”，人人永无疆之祝矣。所有微〈臣〉

起行日期相应

奏报伏乞

皇上睿鉴施行。四月初九日奉

旨：“该部知道。”

十一日，巡抚广西等处地方提督军务兵部左侍郎兼都察院右副都御史。〈臣。〉陈元《龙》，《谨》。

题为《微》。〈臣。〉“恭诣湘山无量寿佛道场启建经坛。”庆

祝

圣寿事。钦惟我

《皇上》。

道德崇高

治功巍焕

“健行不息” ，与日月而同光。

悠久无疆。并乾坤而永泰。兹者三春令旦、恭遇

《万寿齐年》。庆满寰区，恩周海㝢。粤西虽“地处天永”，而

自城市，以至村墟，黄童白叟，无不含哺鼓腹，瞻

舜日而乐。

尧天。《望》

《九》重而呼，

《万岁》。〈臣〉等远羇职守，不得随在。

廷，诸臣抃舞叩首。犬马之诚，无由自展。〈臣。〉“因”“俯顺。”

民情，与文武大小各官捐俸重修全州湘山之“无量寿佛古寺” ，即于湘山之阳建造

万寿行宫以为“祝圣”之地，于上年十一月内工竣。经〈臣〉具疏题请
御书匾额在案。兹当

圣诞届期。〈臣〉谨于三月十一日起程，前诣《湘山》，就于

无量寿佛大殿“启建。”

“万寿经坛”七日、偕文武诸臣望

阙叩头庆祝伏愿

《阳和浩荡》，千百国永沐恩波。

《化日舒长》，亿万年，常霑福泽。〈臣。〉无任踊跃欢忭之。

至所有起程日期理合

题报伏乞

皇上睿鉴施行。谨具题

知。四月十四日奉。

旨：“该部知道。”

十二日，礼部尚书〈臣。〉赫硕色等：谨

题为《礼仪》事：“恭照康熙五十二年三月十八日。”

《万寿圣节行》：

《庆贺礼仪注》。是日早、

皇上卤簿大驾、于

太和殿前照常陈设

皇太后仪仗于

宁寿门前、陈设《中和乐》于檐下。陈设《丹陛乐》于宁寿门外南墙下。两边陈设和硕亲王以下入八

分公等内大臣侍卫、及满汉大学士等、俱穿朝服、于

景运门外齐集。礼部堂官、以行礼时已至、奏请

皇上具礼服陞辇。礼部堂官前导。由

景运门出。王等以下入八分公等内大臣侍卫、及

满汉大学士等随至

皇太后宫西角门。

皇上降辇、至

宁寿门

皇上于

宁寿门丹陛上东旁立。王等以下公以上、在宁寿门外丹陛下立。大臣侍卫等、在仪仗末两旁。

立。其《未入八分公等文武各大臣官员》、在

午门外排立鸣赞官在

宁寿门丹陛上侧身立。礼部堂官说“与太监转奏”

请

皇太后陞座位。

皇太后出宫。作乐、陞

宁寿宫座位后

皇上于

《宁寿门》中间槛外、正中立王等以下公以上、于《宁寿门》外丹陛下两旁分翼排立。大臣侍卫等在

仪仗末、两旁排立。听鸣赞官赞“行三跪九叩头礼。” 其未入八分公等文武各大臣官员、在

午门外亦同随行礼。此行礼时作乐。监察御史在宁寿门外、丹陛下一处、仪仗末一处、

午门外一处视仪。鸣赞官赞“礼毕。”

皇上回原立处立。礼部堂官说与太监转奏。请
皇太后还宫作乐。

皇太后还宫后。

皇上还宫。

皇上还宫后，众皇子在月台上《空角路》两旁排立行。

三跪九叩头礼。礼毕。礼部堂官奏请

皇上陞中和殿。内大臣侍卫、内阁、翰林院詹事府、礼

部、都察院、鸿胪寺官员引进。不赞“行三跪九叩头礼。” 礼毕。

皇上陞太和殿座位内。銮仪卫鸣赞官赞鸣鞭。鸣鞭。

三下。听鸣赞官赞“王公等率文武大臣官员、进”

表行礼。行礼时作乐。礼毕。内銮仪卫鸣赞官赞鸣

鞭鸣鞭三下

“皇上还宫作乐。还宫后、王公大臣官员各散。”谨具

奏

闻。

礼部仪制司为礼仪事：“恭照康熙五十二年三月十八日。”

《万寿圣节》。

皇上陞太和殿、受诸王大臣文武官员进表行庆贺。

礼。所有仪注、并一应事宜、相应知会各衙门可也

一咨都察院

太和殿行礼时。差监察御史照例视仪外、

皇太后行礼时。亦差监察御史于

宁寿门外丹陛下一处，《仪仗末》一处。

午门外一处视仪

一咨“武备院于行礼处预备坐褥。”

一、札顺天府府丞传示进

表“行礼。” 生员于十八日、在

午门外齐集、听鸿胪寺官指引行礼

一、咨“都察院转行五城传示进”

《表》“行礼。” 民人于十八日早在

午门外齐集、听鸿胪寺官指引行礼

一咨“内务府。预备行礼处铺设棕毯。”

一札钦天监行礼。预备时辰香

一、付祠祭司“行礼备乐”

一、《札》“鸿胪寺知会《行礼仪注》” 并

午门外行礼。士民兵丁、另行差官引礼

一、咨詹事府知会《行礼仪注》

一、咨“翰林院知会《行礼仪注》”

一、咨内大臣“知会《行礼仪注》”

一、咨“护军统领知会《行礼仪注》”

一、咨“上驷院知会《行礼仪注》”

一、咨内銮仪卫知会《行礼仪注》

一、行“内阁典籍厅知会《行礼仪注》。”

一、“《行礼》科知会《行礼仪注》”

先是，二月二十九日，礼部尚书臣赫硕色等谨

奏为请

旨事、每年三月十八日、恭逢

万寿令节。王以下文武大臣官员、俱七日穿朝服、往

畅春园、穿蟒袍补服。但今岁恭逢

《皇上六旬万寿大庆》。非寻常可比。相应自三月初一

日起、至月终止，穿朝服蟒袍补服。嗣后每遇十年、照此例举行一次。为此。谨

奏请

旨：本日奉

旨、“著自初一日起，穿至二十日。”

十三日，兵部题：“为钦奉”

上谕：“事准行在理藩院咨称、康熙五十一年五月二”

十七日，“太监《梁九公传》。”

旨“查内扎萨克、喀尔喀、厄鲁特、归化城察喀尔老人。”

“先有查民人、老人之例，这次亦照此例查，不必急速。或他们有已来者，或有探信来者，即将印文交与他带去。著各固山照此岁以上查明保来。将此文交与扎萨克等。元旦来朝之人，亲身带来。其不来之扎萨克，即著协理台吉带来。” 再，八旗满洲、蒙古、汉军，盛京、黑龙江、宁古塔、右卫、江宁、杭州、荆州、西安、福建、广东“等处，并汉军将军、副都统、城守尉、防守尉所在地方，该衙门俱各行文，亦照此将老人查明报部具奏。钦此。” 除内扎萨克、喀尔喀、厄鲁特，本院行查外，为此咨会等因前来。准此，臣部通行八旗，各省驻防等处，并察哈尔八旗去后，其京城八旗年老之人，都统查明具奏外，今各省将军、副都统、城守尉、防守尉、关口守御、察哈尔总管、各将所属地方老人、查明保奏前来。查得

奉天将军伯常保住等来文，七十以上老人一千二十五名，八十以上老人二百七十五名，九十以上老人一十二名，共一千三百十二名，此内官员二十九名，另户一千二百八十三名。统领恩丕等来文，七十以上老人八十名，八十以上老人十八名，共九十八名，此内官员十四名，官员之妻二名，另户女人十五名：

宁古塔将军孟俄洛等来文，“七十以上老人三百四十四名，八十以上老人七十九名，九十以上老人五名，一百三岁老人一名，共四百二十九名，此内官员十六名，另户人四百一十三名。” 黑龙江将军宗室杨福等来文，“七十以上老人二百五十三名，八十以上老人五十名，九十以上老人四名，共三百七名，此内‘《官员》’” 十五名，另户人二百九十二名。

奋威将军公费扬古等来文：“七十以上老人三十名，八十以上老人二名，共三十二名。” 此内官员五名，另户二十七名。

《西安将军西住》等来文：七十以上老人一百九名，八十以上老人三十一名，九十以上老人一名，共一百四十一名，俱另户。

荆州将军达尔占等来文，“七十以上老人三十七名，八十以上老人五名，共四十二名，俱另户。” 杭州将军宗室诺罗布等来文，“七十以上老人十三名，八十以上老人二名，共十五名，俱另户。” 江宁将军鄂克逊等来文，“七十以上老人五十五名，八十以上老人六名，九十以上老人二名，共六十三名，俱另户。”

镇海将军侯马三奇等来文：“七十以上老人五十九名，八十以上老人二十四名，九十以上老人一名” ，共八十四名，俱另户。

《广州将军管源忠》等来文：“七十以上老人七十名，八十以上老人二十三名，九十以上老人一名，共九十四名，俱另户。”

福州将军祖良璧等来文：“七十以上老人二十六名；《八十以上老人》六名；《九十以上老人》一名”

共三十三名俱“另户。”

太原城守尉阿琳《来文》：“七十以上老人十一名，八十以上老人一名，共十二名，俱另户。”

德州城守尉努勒布《来文》：“七十以上老人二十三名，八十以上老人五名，共二十八名。此内官员之妻一名，另户男人十二名，另户女人十五名。”

沧州城守尉索柱来文：“七十以上老人三名，俱另户。”

保定府城守尉，马海《来文》：“七十以上老人十名，八十以上老人一名，共十一名，俱另户。”

良乡县防守尉胡什巴，来文“八十以上老人一名，系另户女人。”

顺义县防守尉《常存来文》：“七十以上老人四名，八十以上老人二名，共六名。此内官员之妻一名，另户女人五名。”

宝坻县防守尉吴尔泰，《来文》：“七十以上老人三名，俱另户。”

东安县防守尉，《赛住来文》：“七十以上老人十一名，八十以上老人三名，共十四名。此内官员一名，另户女人六名，包衣男人二名，包衣女人五名。”

昌平州防守尉王爱《来文》“七十以上老人一名，另户人。”

固安县防守尉伍勒《来文》：“七十以上老人一名，另户人”

玉田县防守尉，《郭里来文》：“七十以上老人四名，八十以上老人一名，共五名。” 此内官员二名，另户人三名。

永平府防守尉，阿尔赛《来文》：“七十以上老人三名，八十以上老人一名，共四名，俱另户。”

三河县原任防守尉索颜《来文》：“七十以上，老人二名，此内官员一名，另户男人一名。”

霸州防守尉，阿达哈，《来文》：“七十以上老人二名，八十以上老人一名” ，共三名，俱另户。

山海关总管《达里来文》：“七十以上老人十九名，八十以上老人十名，共二十九名。” 此内官员一名，官员之妻一名，另户男人九名，另户女人十一名，包衣男人四名，包衣女人三名。

张家口城门尉，马鼐《来文》：“七十以上老人六名，八十以上老人三名，共九名。此内官员二名，另户男人七名。”

张家口外牛羊群总管折库纳来文：“七十以上老人四名，俱另户。”

独石口守御花善，《来文》：“七十以上老人二名，俱另户。”

喜峰口守御：《萨克查来文》：“七十以上老人三名，八十以上老人二名，共五名，俱另户。”

冷口守御乌尔禅，《来文》：“七十以上老人一名，八十以上老人一名，共二名。” 此内另户男人一名，另户女人一名。

镶黄旗察哈尔统领《肯太》等来文：“七十以上老人一百七十九名，八十以上老人十名，共一百八十九名。” 此内官员五名，官员之妻五名，另户男人五十九名，另户女人一百二十名。

正黄旗察哈尔统领色楞敦住等来文：“七十以上老人一百七十一名，八十以上老人二十名，九十以上老人三名，共一百九十四名。此内另户男人四十名，另户女人七十八名，包衣男人三十九名，包衣女人三十七名。”

正白旗察哈尔统领常齐保等来文，七十以上老人一百三十七名，八十以上老人十二名，共一百四十九名。此内官员一名，官员之妻二名，另户男人五十二名，另户女人九十四名。正红旗察哈尔统领常明来等来文，“七十以上老” 人二十七名，八十以上老人二名，共二十九名，此内另户男人十八名，另户女人十一名。镶白旗察哈尔统领阿育什等来文：七十以上老人四十五名，八十以上老人四名，共四十九名。此内另户男人二十五名，另户女人二十四名。

镶红旗察哈尔统领阿里浑等来文：“七十以上老人三十八名，八十以上老人四名，共四十二名。” 此内官员之妻二名，另户男人十七名，另户女人二十三名。

正蓝旗察哈尔统领黑森等来文：“七十以上老人一百名，八十以上老人十三名，共一百十三名。此内另户男人四十一名，另户女人七十二名。”

镶蓝旗察哈尔统领佛保等来文：“七十以上老人六十九名，八十以上老人八名，共七十七名。”

此内另户男人二十四名，另户女人五十三名，以上老人七十岁以上者共二千九百八十名，八十岁以上者共六百二十六名，九十岁以上者共三十名，一百三岁老人一名，共三千六百三十七名。此内官员九十二名，官员之妻十四名，另户男人二千九百一十三名，另户女人五百二十八名，包衣男人四十五名，包衣女人四十五名。为此，谨

题奏

闻。本日奉

旨：“交与内阁。”

十三日庚寅西直门至

畅春园

御道所经。直省耆庶。张灯奏乐，弥望无际。人民自

为曹偶席地饮酒，行炙，遍满绣陌，欢声如雷。停“夜游之，禁灯火数十里，宵行如白昼。” 禁任重车不得出入西直门，以便行者。自十三日至于二十一日。

十三日，镇守“四川松潘等处地方副将管总兵官”事。〈臣。〉程正、《李谨》

奏为恭祝

万寿事。钦惟我

“皇上至圣配天。大德受命。虹流电绕”、为

圣主诞降之征，“海晏河清”，实

至尊寿昌之应。普天之下。人人共祝无疆。“率土之滨。”

处处咸歌有庆

寿齐“日月。”

仁霭乾坤。〈臣〉樗栎庸材兜鍪下，质身羁边汛心恋。

阙廷恭逢

万寿之昌期。《欣遇》

六旬之大庆，舞蹈莫遂，踊跃时深。谨择于康熙五十

二年三月十三日，熏沐斋戒，率领官兵、士庶、商贾、喇嘛、土目，前至雪山黄龙寺，延集僧道。自十五日起至二十一日止，拜讽经忏七昼夜，虔祝

万寿无疆。

“皇图永固。”为此具奏。谨具奏。

闻。四月十七日奉

旨：“该部知道。”

康熙五十二年三月

圣寿六旬。直省致仕大臣、及诖误罢归者、咸诣

京师八旗文武勋旧、下至废将退卒、踊跃朝贺。《十》

二日己丑

上命“来京诸臣内有诖误者，年六十以上，酌复其官。”

十五日壬辰

诏复因公诖误诸臣李《录予》等职。令于

万寿日、随班行礼

十五日

命八旗官员诖误罢职者、年六十以上、亦与酌复

十五日壬辰，诸王贝勒贝子公以下，内外文武大臣官员，各进缎匹鞍马等物庆祝。

《万寿》。

上皆却之。

十六日癸巳

复诏八旗因公诖误诸臣阿山等职、令、于

万寿日、随班行礼

康熙五十二年恭遇

皇上六旬万寿，《普天同庆》。

皇子诚亲王允祉等十三人、率皇孙弘昇等二十

六人谨择吉日于

万寿节前预祝

遐龄恭进。

《万寿之觞》。《三月初九日》

畅春园“渊鉴斋设宴。”

诸皇子、皇孙三十九人称觞献

寿十一日。

畅春园“渊鉴斋设宴。”

诸皇子福金、皇孙女、皇孙媳共四十三人，称觞献

寿十三日。

诸皇子设宴于

皇三子花园

皇上临幸。是日、

诸皇子作《斑衣戏彩》之舞，称觞献

寿十六日。

诸皇子皇孙恭

进庆祝

《万寿诗屏》，庆祝品物。

诸皇子《福金》，皇孙女、皇孙媳恭。

进庆祝

万寿绣屏、衣服等物。

十七日甲午

上自畅春园还

宫。直省臣僚士庶夹道懽迎。耆老进前跪献

《万寿觞》：

上辄止辇慰劳。夙办果饵食席。遍行颁赐。是日
谕大学士温达等：“查八旗满洲、蒙古、汉军、汉人，大学”

士以下、民以上，年逾六十五岁者，于本月内择日赐宴。其《八旗满洲、蒙古汉军》以至包衣佐领下年七十以上老妇，于老人赐宴后，择日送至。

皇太后宫、赐宴。

大学士温达等奉

上谕：《今岁天下老人为朕六旬大庆、从数千里匍匐》

“而来，如何令其空归？欲赐伊等宴，然后遣回。著查八旗满洲，蒙古，汉军，汉人大学士以下、民以上，年逾六十五岁者奏闻在本月二十二三两日，拟定一日赐宴，预为奏闻，便于备办。内有艰于动履不能前来者，听其勿来。能来者，俱令其来，即不能来者，应得分例，朕必另行颁赐。” 诏内有“恩赐老人” 一款，凡在恩赐款下者，于各名下注明，已在恩赐之列。至于奴婢，不在所查数内。今时令渐暖，赐宴后即令伊等各回原籍耕种。《再查八旗满洲》、蒙古、汉军以至包衣佐领下，不论官员、闲散人等，年七十以上老妇，奏闻，俟老人赐宴后，再走一日，送至

皇太后宫赐宴。内有艰于动履不能前来者、听其勿来

能来者，俱令其来。若有贫乏不能来者，著各该管处协助车马，使之前来。俱开真实年岁，不可捏报。特谕。钦此。

是日

大学士温达等奉

上谕、谕宗人府。王以下、至《宗室子孙》内、年二十岁、以

下“十五岁以上，人品聪慧，能备衣服者，拣选六七十人，送至朕前，以备授饮老人使令。朕之子孙亦皆派出青带之人一员不用。钦此。”

是日又传

谕：“直省老人十八日齐至前朝、听礼部官指示行礼。”

先是十一日、南书房翰林等奉

上谕、“各省祝万寿，老人俱于十七日在西直门外”本

省龙棚下齐集接驾，十八日齐至前朝外，听礼部指地方行礼，行礼后若再至龙棚，恐城门拥挤，老年之人实有未便。况十七日朕进宫时，经过各省龙棚，诸老人已得从容瞻仰，十八日行礼后，诸老人不必再至龙棚下接驾，尔等传与各省汉官，遍谕各省老人知悉，特谕。

十七日甲午昧爽，八旗诸王大臣各遣所属员役陈列庆贺桌张。自

畅春园至神武门、鳞次栉比、数十里不绝。每席、槃

匝三层，覆以黄封。食穷甘脆之味，异备水陆之产。八旗大臣侍卫及王府护卫官往来监视。顷之

上起。

驾还。

宫监视官员遥望

华盖将近，即揭黄封，芬馥盈路。

诸皇子皇孙扶

御辇徐行止警跸。

圣容温霁。遍行颁赐。耆老进前者、别赐。《内制》粔籹如

蟠桃，大容一升，人给一枚，多者三四枚。于是黄童白叟充满怀袖。俟属车豹尾过讫，饱饫欢笑，淋漓狼籍。是日受赐者亿万人，凡散桌张一千七百六十有奇。。